GALBLAAS ONTSTEKING/STENE | Health24
HI EK IS 57 EN HET GEHOOR DAT EK GALBLAAS ONTSTEKING HET . Ek wil graag weet wat ek kan eet en wat ek moet vermy .
Ek vertrou dat die dokter wat die diagnose van galblaasontsteking en -stene, die verskillende behandelingsopsies met jou bespreek het? Afhangende van die erns van jou toestand, sal dit miskien aangewese wees om die galstene te laat verwyder? Wat die dieetkundige behandeling van hierdie toestand aanbetref, word dit aanbeveel dat persone met galblaasprobleme 'n baie-lae-vet dieet moet gebruik. Klik op 'DietnFood' bo aan hierdie bladsy en doen dan 'n soektog vir die artikel' Diet in Gallbladder Disease' vir wenke om jou vetinname te verlaag. Indien jy vind dat jy sukkel om hierdie soort dieet toe te pas, sal ek sterk aanraai dat jy 'n geregistreerde dieetkundige spreek. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind. Die dieetkundige sal jou dan help met 'n individuele dieetvoorskrif vir die galblaasprobleme.